Boksburg-botsing eis drie | Maroela Media
Drie mans is dood in ŉ botsing op die N12 Wes-snelweg in Boksburg aan die Oos-Rand.
William Ntladi, woordvoerder van die Ekurhuleni-nooddienste, het Saterdag gesê die botsing het Vrydag omstreeks middernag voor die Pretoriaweg-afrit plaasgevind.
“ŉ Minibustaxi het teen die agterkant van ŉ swaar voertuig vasgery. Die bestuurder en twee passasiers in die taxi is aldrie op die toneel dood en hul liggame moes uit die wrak gesny word,” het Ntladi gesê.
Hy het gesê die taxi het na bewering teen ŉ hoë spoed gery. Die vragmotor het glo onklaar geraak en stil gestaan in die middel van die snelweg.
Die Ekurhuleni-metropolisie ondersoek die botsing.
Daar kan een van vele oorsake wees met padsterftes:-
Bestuurders is nie goed opgelei nie;
Bestuurder wat te lank aaneen bestuur en aan die slaap raak;
Swaarvoertuie (soos in hierdie geval) wat nie snags sigbaar is nie asv onklaar ligte wat meestal veroorsaak word deur verslete “suzy coils” is ‘n baie groot probleem wat niemand wil raaksien nie omdat dit “geld kos”.
…en ongedissiplineerde bl#$%&sems en Dan is daar taxi drivers…in n klas van hul eie!